ABŞ-da koronavirusa yoluxanların sayı 11 nəfərə çatıb | Report.az\nABŞ-da koronavirusa yoluxanların sayı 11 nəfərə çatıb\nABŞ-da koronavirusa yoluxanların sayı 11 nəfərə çatıb ABŞ-ın Kaliforniya ştatının San-Benito dairəsində koronavirusa 2 yoluxma hadisəsi qeydə alınıb.\n3 Fevral , 2020 07:17\nABŞ-ın Kaliforniya ştatının San-Benito dairəsində koronavirusa 2 yoluxma hadisəsi qeydə alınıb.\n“Report” RİA “Novosti”yə istinadən xəbər verir ki, bu barədə dairənin Səhiyyə Nаzirliyinin açıqlamasında bildirilir.\nQeyd edilir ki, virus insana insandan ötürülüb.\nABC7 telekanalının məlumatına görə, bununla da ABŞ-da virusa yoluxanların ümumi sayı on bir nəfərə çatıb. Bundan əvvəl ölkədə virusa doqquz yoluxma hadisəsi haqqında bildirilirdi. Son təsdiq edilmiş hadisə Santa Klara dairəsində (Kaliforniya) qeydə alınıb.\n"Yeni koronavirusa (2019-n-CoV) yoluxmanın iki hadisəsi San-Benito dairəsində təsdiq edilib. Təsdiq edilmiş hadisələr bir-biri ilə bağlıdır, onlar ər-arvaddır. Hər ikisinin 57 yaşı var. Ər yaxın vaxtlarda Uhandan gəlib, amma arvad yox. Beləliklə, insandan insana ötürülmə oldu (virus – red)", - Səhiyyə Nаzirliyinin xəbərində deyilir.\nHəmçinin qeyd edilir ki, hər iki şəxs xəstəxanaya yerləşdirilməyib. Dairənin ictimai səhiyyə xidməti onların evinin təcrid edilməsi haqqında göstəriş verib və xəstələrin sağlamlıq vəziyyətini diqqətlə müşahidə edir.\nRus versiyası Число зараженных коронавирусом в США выросло до 11 человек


Human Rights Watch Belarus hakimiyyətini kütləvi həbslərdə və işgəncələrdə ittiham edir\n"Human Rights Watch" (HRW) insan hüquaları təşkilatı Belarus təhlükəsizlik qüvvələrini avtoritar prezident Alekandr Lukaşenkoya altıncı dəfə prezident seçilməyə imkan verən 9 avqust seçkilərindən bir neçə gün sonra minlərlə insanı həbs etməkdə və yüzlərlə insana işgəncə verməkdə günahlandırıb.\nSeçkidən sonra hökümətin qəddar basqıları nəticəsində təxminən 7000 nəfər saxlanıb. Etirazlar zamanı üç nəfərin öldüyü, dinc nümayişçilərə qarşı rezin güllələr, dəyənəklər və səsli bombalar ilə hücum nəticəsində yüzlərlə insan yaralanıb. Lukaşenko etirazların arxasında xarici güclərin dayandığını iddia edərək, səslərin saxtalaşdırıldığını inkar edir.\nHRW təşkilatı açıqladığı hesabatın 8-12 avqust tarixləri arasında həbs edilmiş 27 keçmiş məhbusla müsahibələr, həbslər barədə məlumatları olan 14 ayrı şəxs və həbs olunanlar və onların qohumlarının verdiyi məlumatlar, eləcə də 67 video və yazılı ifadələrinə əsaslandığını bildirir.\nKeçmiş məhbuslardan bəziləri Minsk, Qrodno və Qomel şəhərlərində dinc nümayişlərdə iştirak etdikləri zaman həbs olunduqlarını bildirib. Digərləri isə təhlükəsizlik qüvvələri tərəfindən "ifrat zorakılıq"la, küçələrdən və ya avtomobillərindən çıxardılaraq həbs edildiklərini iddia edir.\nMəhbuslar döyülmələr, elektrik cərəyanları və digər işgəncə növlərinə məruz qaldıqlarını, nəticədə sümüklərin qırılması, elektrik yanıqları, yüngül travmatik beyin xəsarətləri, böyrək zədələri və diş çatlamaları ilə üzləşdiklərini bildirir. Ən azı bir məhbusa cinsi təcavüz edildiyi də iddia edilir.\nKütləvi həbslər sentyabr ayının ilk həftəsində yenidən başlayıb və Daxili İşlər Nazirliyi təkcə sentyabrın 6-da 600 nəfərin tutulduğunu bildirir. Nazirlik Minskdə və digər şəhərlərdə sonuncu bazar günü icazəsiz nümayişlər keçirdiyinə görə daha 774 nəfərin həbs olunduğunu deyir.\nBelarus rəsmiləri həmçinin xarici və yerli müstəqil media qurumlarında çalışan xarici jurnalistləri və yerli müxbirləri də hədəf alıb. HRW təşkilatı onlarla jurnalistin media etibarnamələrinin ləğv edildiyini, qovulduğunu və ya təhqirlərə məruz qadlığını bildirir.\nQrodnodaki bir jurnalist rəsmilərə media etibarnamələrini göstərməsinə baxmayaraq, həbs olunduğunu və bunun nəticəsində Rusiya xüsusi polis bölməsinin bir zabit tərəfindən əlində iki biləyinin qırıldığını bildirib.\nRusiya baş ofisi Nyu-Yorkda yerləşən qlobal qeyri-hökumət qrupunun iddialarına hələ cavab verməyib.\nHRW BMT-nin İnsan Hüquqları Şurasının bazar ertəsi Belarusla əlaqədar iki həftə sürəcək təcili iclasa başladığını bildirib.\nHRW bazar ertəsi Avropada Təhlükəsizlik və Əməkdaşlıq Təşkilatını (ATƏT) bu iddialarla bağlı istintaqa başlamağa çağırdığı bir vaxt Birləşmiş Millətlər Təşkilatının İnsan Hüquqları üzrə Ali Komissarı Mişel Baçelet Belarus təhlükəsizlik qüvvələri ilə bağlı təhqiqat aparılmasını istəyib.\n"Miqyası və sayı nəzərə alınaraq, təhlükəsizlik qüvvələri tərəfindən işgəncə və pis rəftara dair bütün hallar müqəssirlərin məsuliyyətə cəlb edilməsi məqsədi sənədləşdirilməli və araşdırılmalıdır", o, bazar ertəsi Cenevrədə etdiyi çıxışında bildirib.\nABŞ-ın 13 respublikaçı və demokrat senatorundan ibarət qrupu bazar ertəsi etirazçılara qarşı basqılara görə məsuliyyət daşıyan Belarus rəsmilərinə qarşı sanksiyaların tətbiq edilməsini təklif edən bir qərnamə layihəsi təqdim edib. Qrup Lukaşenkonun yenidən seçilməsinin “azad və ədalətli” olmadığını elan edərək, bütün siyasi məhbusların və dinc nümayişlər keçirdiklərinə görə həbs olunanların sərbəst buraxılmasını tələb edib.\nDigər tərəfdən isə Rusiya xəbər agentlikləri keçən həftə Lukaşenkoya istinadən, onun müxalifətlə müzakirə edəcəyi bir şey olmadığını və konstitusiya islahatları, eləcə də potensial olaraq yeni prezident seçkilərinə açıq ola biləcəyini dediyi haqda xəbər verib.


“BİZ BACARIRIQ” ADLI İSTEDAD MÜSABİQƏSİ – Gəncə Dövlət Universiteti\n“BİZ BACARIRIQ” ADLI İSTEDAD MÜSABİQƏSİ\nGəncə Dövlət Universitetində Tələbə Gənclər Təşkilatının təşkilatçılığı ilə müxtəlif sahələrdə istedadlı tələbələrin axtarışları və seçilməsi ilə bağlı ciddi işlər gedirdi. Nəhayət layihəyə əsasən “Biz bacaririq” adlı istedad müsabiqəsi keçirildi. Çoxsaylı müəllim və tələbələrin iştirakı ilə keçirilən bu müsabiqəni Universitetin elm və innovasiyalar üzrə prorektoru Pərvin Kərimzadə açaraq qeyd etdi ki, bir çox tələbəmiz yaxşı təhsil almaqla yanaşı, həm də diqqətəlayiq istedada malikdirlər. Onları həvəsləndirmək məqsədilə müsabiqə təşkil edib mükafatlandırmaq artıq Universitetimizdə bir ənənəyə çevrilmişdir. Bu gün də belə bir müsabiqənin şahidi olacağıq.\nUniversitetin Tələbə Gənclər Təşkilatının sədri Orxan Məmmədov “Mahnı oxuma”, “Parodiya etmə”, “Rəqs” və “alətlərdə ifa etmə” kimi dörd istiqamətdə istedad seçimi edilən müsabiqənin təşkili istedadlı tələbə gənclərimizin üzə çıxarılmasında, onların asudə vaxtlarını səmərəli keçirmələrində böyük rol oynadığını bildirərək, iştirakçılara uğurlar arzuladı.\n35 nəfər tələbənin qatıldığı bu müsabiqənin sonunda münsiflər heyətinin qərarı ilə parodiya üzrə İqtisadiyyat və idarəetmə, xarici dillər fakültəsinin komandası I, Coğrafiya müəllimliyi ixtisasının tələbəsi Tərgül Abbasova II, kimya-biologiya müəllimliyi ixtisasının tələbələri Nurlan Cabbarov, Vüsalə Əmirzadə III yerə, mahnı ifa etmə üzrə Pedaqoji fakültənin tələbələri Yusif Məmmədov I, Sərxan Qasımov II, Filologiya fakültəsinin tələbəsi Aygün Hüseynova, Coğrafiya müəllimliyi ixtisasının tələbəsi Danulduz Həsənova III yerə, musiqi alətində ifa etmə üzrə Pedaqoji fakültənin tələbəsi Ruslan Xudaverdiyev, Vüsal Ramazanov (nağara və saz) I, İqtisadiyyat və idarəetmə fakültəsinin tələbələri Qurban Seyidli ( gitara) II, Orxan Nəsibov (saz) III yerə, rəqs üzrə Xarici dillər fakültəsinin tələbələri Şövkət Orucova I, Əminə Bayramova II, Tarix-coğrafiya müəllimliyi ixtisasının tələbələri Ramin İsazadə, Bəyiş Bəyişov III yerə sahib olmuşlar. Qaliblər tutduqlar yerə uyğun olaraq müxtəlif mükafatlarla təltif olunacaqlar.\nELMİ-PRAKTİK KONFRANS KEÇİRƏLƏCƏKDİR\t75 İLLİK YUBİLEY TƏNTƏNƏLİ QEYD EDİLDİ


İsa Qəmbər və Arif Hacılı prokurorluqda ifadə verib - BBC News Azərbaycanca\nMüsavat partiyasının başqanı Arif Hacılı və müxalifət lideri İsa Qəmbər bazar ertəsi günü Ağır Cinayətlərə dair İstintaq İdarəsində ifadə verib.\nTəxminən 2 saat yarım davam etmiş dindirmədən sonra cənab Hacılı BBC Azərbaycancaya bildirib ki, onlara formal olaraq mühacirətdə olan Müsavat Partiyası və Azərbaycan vətəndaşları barədə suallar verilib.\n"Onların ölkədən necə çıxmaları, orada necə oturum almaqları barədə suallar verdilər", deyən cənab Hacılı əlavə edir ki, hər iki müxalifət nümayəndəsi ayrı-ayrı müstəntiqlər tərəfindən dindirilib və prosedur bitdikdən sonra onlara eyni sualların verildiyi bəlli olub.\nOnun sözlərinə görə, ondan istintaq sirrini yaymamaq barədə iltizam istənilsə də, söhbətin hansı istintaqdan getdiyini ona qaranlıq qalıb.\n"Orada da dedim ki, istintaqın nədən ibarət olması, hansı cinayət işi və ya zərərçəkmişlər və təqsirləndirilənlər ona aydın deyil."\nCənab Hacılı ümumilikdə ifadə verməyə çağrılmağı "Müsavat partiyasına siyasi basqının davamı və təzyiq vasitəsi" hesab edir.\n"Müsavatın son dövrlərdə aktiv fəaliyyəti, Müsavat-AKM (Müsavat Partiyası üzvlərinin Avropa Koordinasiya Mərkəzi) qurumunun Avropada aksiyalarına Azərbaycan hakimiyyətinin cavabıdır. Bu yolla cəmiyyətdə mövcud xofu daha da artırmaq istəyirlər."\nXəstəxanadan çıxan Tofiq Yaqublu “aclığı dayandırdı”\nƏn son yeniləmə: 17 May 2018


Barselona Archives - Qafqaz Xəbər Agentliyi - qafqaznews.az\nMessi: “Totti, sənə pərəstiş edirəm”\nSeptember 28, 2016 11:30 September 28, 2016 11:31 Admin\n“Barselona”nın futbolçusu Lionel Messi “Roma”nın hücumçusu Françesko Tottini 40 yaşı münasibəti ilə təbrik edib. Qol.az-ın İspaniya mətbuatına istinadən yaydığı xəbərə görə, o, təbrik mesajında Tottiyə Ətraflı →\nArda Turanla bağlı daha 3 İDDİA\nJuly 26, 2016 12:31 Admin\n“Barselona”dan ayrılması gözlənilən Arda Turanla bağlı yeni xəbərlər yayılıb Fanat.az xəbər verir ki, adı “Beşiktaş”, “Borussiya” (Dortmund) və “Arsenal”la yanaşı çəkilən futbolçu üçün daha üç Ətraflı →\nİdman “”Barselona” Messi, Suares və Neymardan ibarət deyil”\nMarch 18, 2016 10:12 Admin\n“Barselona”nın hücumçusu Lionel Messi maraqlı açıqlamaları ilə diqqət çəkib. Qafqaznews.az qol.az-a istinadən xəbər verir ki, argentinalı futbolçu Kataloniya təmsilçisinin uğurlu çıxışının yalnız hücum xəttindən asılı olmadığını Ətraflı →\nJanuary 21, 2016 09:51 Admin\nİspaniyanın “Barselona” klubunun və Argentina yığmasının oyunçusu Lionel Messi vergi ödəməkdən yayındığına görə məhkəmə qarşısında dayanmalı olacaq. Bu barədə AFP agentliyi məlumat yayıb. Məhkəmə iclası Ətraflı →\nNeymar yeni müqavilə təklifini rədd etdi\nOctober 7, 2015 20:24 Admin\n“Barselona” futbolçusu Neymarla müqavilənin müddətini uzatmağı planlaşdırır. Qol.Az-ın “El Mundo Deportivo”ya istinadən verdiyi məlumata görə, Kataloniya təmsilçisi braziliyalı futbolçuya yeni müqavilə təklif edib. Lakin mövcud Ətraflı →\n“Selta” “Barselona”nı darmadağın etdi – VİDEO\nSeptember 24, 2015 10:19 September 24, 2015 10:33 Admin\nYaqo Aspas dubla imza atıb. “Barselona” futbolçuları İspaniya çempionatında ilk məğlubiyyət ilə qarşılaşıblar. Oxu.Az xəbər verir ki, kataloniyalılar La Liqanın 5-ci turunda səfərdə Selta komandasına Ətraflı →


Bu razılaşma İlham Əliyevin növbəti diplomatik qələbəsidir - Naqif Həmzəyev » Naqif Həmzəyev - Azərbaycan Respublikası Milli Məclisin deputatı\n13.06.2021 nagifhamza 19 Naqif Həmzəyev / Xəbərlər\n44 günlük Vətən müharibəsində Azərbaycan zəfər çaldı və ərazi bütövlüyünü bərpa etdi. Ancaq bizim qarşılaşdığımız növbəti problem Ermənistan tərəfindən minalanmış ərazilərin xəritəsinin Azərbaycana təqdim edilməməsi oldu. Ermənistan 10 noyabr sazişinə sadiq qalmayaraq bu xəritələrin Azərbaycana təqdim edilməsindən boyun qaçırdı. Ancaq əldə edilmiş razılığa əsasən, Ermənistanın Ağdam rayonu üzrə 97 min tank və piyada əleyhinə minanı özündə əks etdirən xəritələri Azərbaycan tərəfinə təqdim etməsi müqabilində saxlanılan 15 nəfər erməni Azərbaycan-Gürcüstan sərhədində Gürcüstan nümayəndələrinin iştirakı ilə Ermənistana təhvil verilib.\nDeputat bildirib ki, Ağdam rayonu üzrə minalanmış ərazilərin xəritəsinin Azərbaycana təhvil verilməsi Prezident İlham Əliyevin növbəti diplomatik qələbəsidir: "Onlarla Azərbaycan vətəndaşı işğaldan azad olunmuş ərazilərimizdə minaya düşərək yaralandı, həlak oldu. Ötən dövr ərzində cənab Prezident İlham Əliyev bütün görüşlərdə, tədbirlərdə beynəlxalq təşkilatlar və dövlət rəsmiləri qarşısında məhz bu məsələni qaldırdı. Ölkə başçısı Ermənistana təzyiq edilməsi ilə əlaqədar həmin təşkilatlara və dövlət rəhbərlərinə müraciət etdi.\nBiz bu xəritəni əldə etməklə həm Ağdam rayonu ərazisində basdırılmış on minlərlə minanı asanlıqla təmizləyə biləcəyik, həm də vətəndaşlarımızın minalara düşərək həlak olma, yaralanma təhlükəsini aradan qaldırmış olacağıq. Eyni zamanda dövlətimiz milyonlarla vəsaitə qənaət etmiş olacaq. Çünki minatəmizləmə prosesi uzun müddət tələb edir və böyük vəsait xərclənməlidir. ABŞ-ın və Avropa İttifaqının Ermənistana təzyiqi nəticəsində əldə olunan bu razılaşma Prezidentimizin növbəti diplomatik qələbəsidir. Ümid edirik ki, Prezident İlham Əliyev tərəfindən həyata keçirilən bu siyasət nəticəsində tezliklə işğaldan azad olunan digər bölgələrimizdə basdırılan minaların xəritəsinin də əldə edilməsi ilə bağlı müsbət nəticələr əldə olunacaq.\nErmənistan tezliklə reallığı qəbul edəcək. Onlar Azərbaycanın gücünü və diktə edən tərəf olduğunu tezliklə qəbul edəcəklər və anlayacaqlar, dövlət sərhədlərimizi tanıyacaqlar. Zəngəzur dəhlizinin fəaliyyətə başlaması ilə bağlı da öz üzərlərinə düşən öhdəlikləri yerinə yetirməyə məcbur olacaqlar. Əldə olunan mina xəritələri sayəsində biz Qarabağa daha sürətli qayıdışın şahidi olacağıq. Ağdamın mina xəritələrinin əldə olunması məcburi köçkünlərimizin doğma yurdlarına köçürülməsi prosesini sürətləndirəcək. Bu, eyni zamanda bir həqiqəti də ortaya çıxardı, ermənilərin növbəti yalanı ifşa olundu. Onlar iddia edirdi ki, minalanmış ərazilərin xəritəsi yoxdur. Bu, onu deməyə əsas verir ki, digər azad edilən ərazilərimizin də mina xəritəsi onlarda var və o xəritələri də verməyə məcbur olacaqlar".\n“Rəcəb Tayyib Ə... Bu razılaşma İlha...


Bu gün Ümumdünya Avtomobilsiz Günüdür - GanjaNews\nBu gün Ümumdünya Avtomobilsiz Günüdür\nMədinə Musazadə - 22/09/2017\nHər il 22 sentyabrda Ümumdünya Avtomobilsiz Günü qeyd olunur.\nBu günü qeydetmə ənənəsi 1998-ci ildə Fransada yaranıb. O zaman bu günü yalnız bir neçə şəhər qeyd edirdi. 2001-ci ildə isə bu təşəbbüsə artıq 35 ölkənin mindən artıq şəhəri qatılıb.\nAvtomobilsiz ən böyük şəhər isə, təbii ki, su üzərində yerləşən Venesiyadır. Bu şəhərdə 70 min adam yaşayır və avtomobilə heç bir ehtiyac duymur.Venesiyada əsas nəqliyyat vasitəsi qayıqlardır. Bu da bir reallıqdır ki, günümüzdə avtomobil hər an bizə lazım olur. Xüsusi təyinatlı avtomobillər bu gün öz işlərinə davam edir. Şəhər sakinləri isə şəxsi avtomobilləri, metro və avtobuslardan istifadə edir və ya velosiped sürərək, piyada gəzərək istədiyi ünvana çatır.\nAvtomobil kişilərin ən sevimli oyuncağıdır. Və bu oyuncaq onların vaxtını, bəzi hallarda həqiqi və məcazi mənada həyatını əlindən alır. Avtomobilçi öz avtomobilinin ərköyünlüyündən, inadından, gözlənilməz hadisələrədən asılı olur. Bu asılılıqdan bir günlük qurtulmaq mümkündür, bunun üçün isə avtomobilsiz bir gün keçirmək lazımdır.


Konserv — Vikipediya\nKonserv (lat. conservo - saxlanma) — xammalların yuma, ayırd etmə, soyma, doğrama, qaynatma və ya qızartma kimi ön əməliyyatlardan keçirildikdən sonra, lazımlı əlavələr (yağ, sous, şoraba v. b.) edilərək doldurulub bağlanıldığı hava sızdırmayan metal qutu və ya qablarda yüksək istiliklərə təbii/tabe tutulması və beləcə içində olması olabiləcək bütün mikroorqanizmlərdən təmizlənilməsi nəticəsi qida maddəsinin soyuq mühitdə qalması lazım olmadan pozulmadan illərcə söykən/dözməsini təmin edən əməliyyatlara və bu əməliyyatlar nəticəsi çıxan məhsullara konserv deyilir.\nƏnənəvi konserv forması\nİlk konserv şüşə qab içində 1804-cü ildə Nicolas Appert tərəfindən edilmişdir. Geniş ağızlı bir şüşə qab içinə konserv edəcəyi qidası qoyan Appert, qabın ağızını bir göbələk tibbə ilə zəif olaraq bağlamışdır. Hazırlanan qabdakı qidanın üzərində olan havanı götürmək üçün qabı 30. 60. dk. Qaynatmaqda olan su içində tutmuşdur. Daha sonra göbələk tıpayı möhkəmcə bağladıqdan sonra qabdakı konserv edilən maddənin uzun müddət söykən/dözdüyünü görmüşdür. O illərdə bu şəkildə hazırlanan konservlər uzun dəniz səfərlərində istifadə edilmişdir.\n1810-cu ildə İngilis Peter Durand şüşə yerinə tənəkə qutunu istifadə etmişdir. Əldə edilən konserv "Qutu Konservi" adını almışdır. 1815-ci ildə Fransız Pierre Antonie Anbilbent tənəkə qutuya edilən konservi inkişaf etdirərək daha ucuza mal etməyi bacarmışdır. Bu sırada edilən konservlərdə istifadə edilən qutuların ağızı lehimlə bağlanılmaqda idi. Əldə edilən qutu konservləri şüşə qabdakı konservlərə görə həm daha ucuz həm də daşıma asanlığı baxımından daha rahat idi. Ancaq tənəkə istifadə edildiyi və qutuların ağızı lehimləndiyi üçün qidaların içində çözünmüş olaraq olan güllə, qalay, dəmir iyonlarına rast gəlmək mümkünidi. Haqqında danışılan bu ağır metal iyonları zəhərləməyə səbəb olduğundan sağlamlıq baxımından böyük bir maneə təşkil etməkdə idi.\nİngilis William Under Word Amerikanın Boston şəhərində ilk konserv fabrikini qurdu. 1821-ci ildə qurulan bu konserv fabrikindən sonra İngilis Tomas Kensett New Yorkda denizanası, istridyə, krevet kimi su məhsullarını konserv etdi. Yenə eyni adam konserv etmənin xüsusi icazəsini Amerika hökumətindən götürməyi bacardı.\n1840-1860 illərində Amerikada konservçilik texnologiyası maşın, işlətmə və tənəkə qutu istehsalı baxımından böyük inkişaf göstərmişdir. 1847-ci ildə Acen Tailor 2 parçalı suvama qutu etmə texnikası inkişaf etdirdi. 1849-cu ildə Steveson lehim edən maşını icad etdi. 1852-ci ildə Shiyer otoklavı tapmışdır.\nSürətlə inkişaf edən konserv texnologiyasının yanında bəzi pis niyyətli kəslər inkişaf edən texnologiyanı istifadə edərək əxlaq xarici pul qazandılar. Konserv qutularının içinə su və ya daşları dolduraraq konserv deyə xalqa/halqa satdılar. Bunun üzərinə 1907-ci ildə Amerikada qurulan "Milli Konservçilik Dərnəyi" çıxarılan konservlərin idarəsini etməyə başladı.\n1912-1918 illəri arasındakı 1. Dünya Döyüşündə bol miqdarda konserv istehlak edildi. 1921-ci ildə meyvə şirəsi və uşaq yeməyi konservləri çıxarıldı. 1940-1945 illərində Amerikan, İngilis və Fransız orduları yeməyinin 2/3 si konserv edilmiş məhsullar idi.\nVikianbarda Konserv ilə əlaqəli mediafayllar var.\nMənbə — "https://az.wikipedia.org/w/index.php?title=Konserv&oldid=4708303"\nLast edited on 13 may 2019, at 18:53


Yakub Jezniçak: "Hamını təəccübləndirmək istəyirik" | Futbolxeber.az\nFutbolxeber.az saytının məlumatına görə, təcrübəli futbolçu bir çox məqamlara toxunaraq, maraqlı fikirlər səsləndirib.\n- Çempionlar Liqasının (ÇL) III təsnifat mərhələsinin “Şerif”lə cavab görüşündə burnunuz və barmağınız qırıldı. Hazırda özünüzü necə hiss edirsiz?\n- Burnum, həqiqətən də, qırılıb. Ancaq həkim mənə qoruyucu maskanın lazım olmadığını bildirdi. Barmağım da əzilsə də, vəziyyətim pis deyil. Əsas odu ki, qalib gələn tərəf biz olduq. “Qarabağ” ÇL-in pley-off mərhələsinə heç vaxt yüksəlməmişdi. Onlar həmişə III təsnifat mərhələsində mübarizəni dayandırmışdılar. Bu mənada, tarixi nailiyyətə imza atmaq üçün yaxşı şansımız var. Düzdü, pley-offda cütün favoriti “Kopenhagen”di. Amma biz hamını təəccübləndirmək və ÇL-in qrup mərhələsinə adlamaq istəyirik. Bunu bacarsaq, həm klub, həm də mənim üçün möhtəşəm olar. Ardıcıl ikinci dəfə ÇL-in qrupunda oynamaq arzusundayam.\n- Sizdən fərqli, sabiq komandanız “Legiya” ÇL-in deyil, Avropa Liqasının qrup mərhələsinə düşmək uğrunda yarışacaq. Rəqib isə “Qarabağ”ın üstələdiyi “Şerif”di...\n- “Legiya”nın çıxışı məni də təəccübləndirdi. “Şerif” zəif deyil, amma keçmiş komandamın onları üstələmək üçün hər cür imkanı var. Polşa çempionu bu səddi keçməyə borcludu.\n- “Şerif”in ev oyunlarında necə atmosfer olur? Yerli azarkeşlər qonaq komandaya cəhənnəm ab-havasını yaşada bilirlərmi?\n- Xeyr. Amma yaxşı atmosfer olur. Hardasa “Belxatov” klubunun stadionuna oxşayır. Orada bizim üçün yaxşı oyun keçdi. Həmin anları xatırlamaq xoşdu, çünki 2:1 hesablı qələbə qazandıq. Bakıda qolsuz heç-heçəyə imza atdığımızdan, mərhələ adlayan tərəf biz olduq.\n- “Legiya”nı tərk edib, ekzotik ölkə olan Azərbaycana yollanmaq qərarını verəndə çox düşündünüz?\n- Menecerim Azərbaycandan təklif gəldiyini deyəndə ona bildirdim ki, maliyyə şərtləri çox yaxşı olmalıdı. Demək olar ki, qərarımı 1 gün ərzində verdim. İndiki məqamda da çox xoşbəxtəm, fikirləşdiyimdən də yaxşıdı. Klubun böyük bazası və məhsuldarlığı var. Günəşi sevirəm. Gəldiyim gündən Bakıda yağış yağmayıb. Deyəsən, bundan sonra da yağmayacaq (gülür).\n- Bakıda polyaklarla rastlaşmısız?\n- “Yagelloniya”nın keçmiş oyunçusu Dani Kintana ilə hazırda komanda yoldaşıyam. Onun həyat yoldaşı polşalıdı. Donald Gerrye isə vaxtilə “Visla”da çıxış edib. Donaldın da xanımı polyakdı və 2 övladı var.\n- “Qarabağ” Ağdamı təmsil etməsinə baxmayaraq, ev oyunlarını Bakıda keçirir...\n- Klubun əsası Ağdamda qoyulub. Amma həmin şəhər Azərbaycan və Ermənistan arasında yaşanan müharibə zamanı dağıdılıb. Bakıda da çoxlu fanatlarımız var. Qarşımıza böyük məqsəd qoymuşuq. Çempionlar Liqasının qrupuna düşməyi, həmçinin ölkə çempionu olmağı hədəfləmişik.


Bərzani xaosa gedir...\nİraq kürdlərinin referendumu və Suriya kürdlərinin planları regionu haralara aparır?\nİraq Ali məhkəməsi “İraq Kürdüstanı”nın “müstəqillik referendumu”nun dayandırılması barədə qərar qəbul edib. Bu barədə “Frans-Press” agentliyi xəbər yayıb.\nBəlli olduğu kimi, İraqın şimalındakı “Kürd Yerli İdarəçiliyi”nin rəhbəri Məsud Bərzani sentyabrın 25-də “İraq Kürdüstanı”nda müstəqillik referendumunun keçirilməsi barədə qərar qəbul edib. İraq hökuməti və parlamenti referendumun qanunsuz olduğunu bəyan edib.\nABŞ, Almaniya, Fransa və BMT nümayəndələri Bərzani ilə görüşərək alternativ təklif irəli sürərək referendumu təxirə salmağa çağırıblar. Bərzaninin yeganə dəstəkçisi İsraildir.\n“İraq Kürdüstanı”nın “ali seçki komissiyası” Qərbin “müstəqillik referendumu”nun təxirə salınması təklifini rədd edib.\n“RİA Novosti”nin xəbərinə görə, həmin komissiyanın bəyanatında bildirilir: “Təkliflər region əhalisinin maraqlarına cavab vermir. Referendum əvvəl təyin olunduğu tarixdə keçiriləcək”.\nYeri gəlmişkən, Türkiyə ordusu İraqla sərhəddə təlimə başlayıb. APA-nın “Milliyet” qəzetinə istinadən verdiyi məlumata görə, 100-dək tank və zirehli maşın, artilleriya qurğuları və pilotsuz uçuş aparatlarının istifadə edildiyi təlim Silopi rayon mərkəzindən 15 km uzaqlıqda, İraqla sərhəddəki Habur sərhəd-keçid məntəqəsinin yaxınlığında keçirilir.\nHərbi təlimlə bağlı Silopi-Habur yolunun bir tərəfi nəqliyyatın hərəkəti üçün bağlanıb. Hərbi təlimlə bərabər bölgədə antiterror əməliyyatları davam edir.\nTürkiyə ordusunun İraqla sərhəddə hərbi təliminin İraq Kürdüstan Muxtariyyətinin sentyabrın 25-ə keçirəcəyi referendum ərəfəsinə təsadüf etməsi diqqət çəkir. Türkiyə sərt şəkildə İraq Kürdüstan Muxtariyyətinin referendum qərarına qarşı çıxır.\nDüzdür, hazırda Ankaranı daha çox Suriya kürdləri narahat edir və Türkiyə qoşunlarının hədəfində də bu ölkənin Afrin bölgəsi var.\n“Türkiyə sərhədin o tərəfindəki Afrin bölgəsində hərbi əməliyyatlar keçirmək üçün hazırlıqlara başladığını açıqlasa da, hal-hazırda sözün gerçək mənasında və hərtərəfli hazırlıqlar olduğunu düşünmürəm. Məncə, Rusiyanı tamamilə razı sala bilməmişik. Hal-hazırda Rusiya orada PYD-nin arxasında durduğunu göstərir.\nAncaq Rusiya bunu PYD-yə rəğbət bəslədiyinə görə yox, ABŞ-ı oradan uzaq tutmaq və tarazlıq yaratmaq üçün edir”, - deyə APA-ya açıqlamasında istefada olan general-leytenant, “Yeni Çağ” qəzetinin hərbi-strateji məsələlər üzrə şərhçisi Armağan Kuloğlu deyib. O bildirib ki, Suriyanın Afrin bölgəsi hal-hazırda Türkiyəyə təhdid yaradır, PYD terrorçuları oradan Türkiyəyə atış açır, terror aksiyaları törədirlər: “Afrin o vəziyyətdə ikən “Əl-Qaidə” terror təşkilatının bir qolu olan “Ən-Nüsra” İdlibdə üstünlük qazandı. ABŞ onları oradan təmizləmək üçün əməliyyat planı hazırlayır, əməliyyatı ABŞ özü keçirəcək, yoxsa bu işi PYD-yə gördürəcək? Əməliyyatı PYD-nin əliylə həyata keçirmə ehtimalı yüksəkdir. Bizim üçün fərqi yoxdur. Biz Afrində bir an əvvəl əməliyyat keçirməliyik.\nÇünki əgər “Ən-Nusra”ya qarşı İdlibdəki əməliyyat PYD vasitəsilə həyata keçirilsə, onda Afrin ilə İdlibin birləşməsi təhlükəsi ortaya çıxar ki, bu durumda Suriyanın şimalında yaranacaq kürd strukturunun Aralıq dənizinə çıxma ehtimalı güclənəcək. Türkiyə “Fərat qalxanı” əməliyyatında Əl-Baba qədər gedərək kürd qruplarının birləşməsinə mane olmuşdu, indi isə Afrinə hərbi əməliyyata gecikir. Bu durumda sərhədin o tərəfində ABŞ dəstəkli kürd qruplarının Türkiyə ordusu ilə qarşı-qarşıya gəlməsi ehtimalı da ortaya çıxır. ABŞ-ın bölgədəki layihəsində Suriyanın parçalanması və ölkənin şimalında kürd strukturu qurulması var.\nO strukturun İraqın şimalındakı Bərzaniylə birləşməsi də gündəmdədir”.\nİraqın şimalında Məsud Bərzaninin planlaşdırdığı müstəqillik referendumuna münasibət bildirən Kuloğlu bildirib ki, “Böyük Kürdüstan”ın birinci hissəsinin İraqın şimalında, ikinci hissəsinin isə Şimali Suriyada qurulması və oradan Aralıq dənizinə çıxılması hədəfi var:\n“Bütün bunları nəzərə alaraq Türkiyə Afrində həyata keçirməyi planlaşdırdığı əməliyyatı qətiyyən təxirə salmamalıdır. Çünki Qərb tərəfindən planlaşdırılan işlər həyata keçiriləndən sonra Türkiyənin daxilində problemlər yaradacaqlar”.


AĞCABƏDİDƏ HEYVANLAR ARASINDA PROFİLAKTİK PEYVƏNDLƏMƏ T...\nAĞCABƏDİDƏ HEYVANLAR ARASINDA PROFİLAKTİK PEYVƏNDLƏMƏ TƏDBİRLƏRİ APARILIR\nKənd Təsərrüfatı Nazirliyi yanında Dövlət Baytarlıq Xidməti bildirir ki, Ağcabədi Rayon Baytarlıq İdarəsi tərəfindən 16 sahə baytarlıq məntəqəsi vasitəsilə rayonun 41 kənd və 1 qəsəbəsində saxlanılan kənd təsərrüfatı heyvanlar arasında profilaktik peyvəndləmə tədbirləri aparılır.\nAğcabədi Rayon Baytarlıq İdarəsi sahibkar Hüseynov Saday Ağası oğluna məxsus heyvandarlıq təsərrüfatında 350 baş iribuynuzlu heyvan arasında dabaq xəstəliyi əleyhinə peyvəndləmə tədbiri aparıb. Eləcə də həmin təsərrüfatda ilin əvvəlində qarayara xəstəliyi əleyhinə profilaktik tədbir icra edilib. Ümumiyyətlə, cari ilin tədbirləri başlayandan indiyə kimi 87745 baş iribuynuzlu, 1664 baş təkdırnaqlı heyvanda qarayara, 5000 baş sahibli itdə quduzluq, 35002 baş iribuynuzlu hevanda nodulyar dermatit , 222550 baş ev quşunda (birgünlük cücələrdə “La-sota” vaksini ilə) nyukasl xəstəliklərinə qarşı profilaktik peyvəndləmə və 1500 kvadratmetr sahədə profilaktik dezinfeksiya işləri görülüb.\nFevral ayının 10-dan isə Ağcabədi rayonunda iribuynuzlu heyvanlar arasında dabaq xəstəliyinə qarşı (A,O,“Asiya-1”,Tur-15 tiplərinə) peyvəndləmə tədbirinə başlanılıb. Artıq 75178 baş iribuynuzlu heyvanda bu tədbir aparılıb.\nQeyd edək ki, aparılan tədbirlər çərçivəsində maariflənmə işi aparılaraq həm iti yoluxucu, həm də daxili yoluxmayan xəstəliklər barədə təsərrüfat sahiblərinə ətraflı məlumat verilir, təsərrüfatlarda baytarlıq-sanitariya qaydalarına ciddi əməl olunması tövsiyə edilir.\nAğcabədi rayonu ərazisində saxlanılan heyvanlarda bundan sonra da peyvəndləmə tədbirləri davam etdiriləcək. Belə ki, iribuynuzlu heyvanlarda leptospiroz, bruselyoz (Ştam-19 vaksini ilə), xırdabuynuzlu heyvanlarda qarayara, dabaq, çiçək, leptospiroz, quşlarda (“H” və “Lasota” vaksinləri ilə) nyukasl və digər xəstəliklərə qarşı profilaktik peyvəndləmə tədbirləri aparılacaq. Həmçinin atlarda manqo, iribuynuzlu heyvanlarda vərəm, bruselyoz, xırdabuynuzlu heyvanlarda bruselyoz və qoçlarda epidimititə görə diaqnostik müayinələrin aparılması nəzərdə tutulur.


Azərbaycanda yığılan meyvənin 16 faizi xaricə satılır - SƏNAYE - Fins.az\nAzərbaycanda yığılan meyvənin 16 faizi xaricə satılır\nGəncədə xurma bağı\nBu il Azərbaycandan xarici ölkələrə göndərilən kənd təsərrüfatı məhsullarının ümumi həcmi dəyər ifadəsində 28,8 faiz artıb. Məlumatı Kənd Təsərrüfatı nazirliyi verib.\nNazirlikdən AzadlıqRadiosu-na deyiblər ki, bu il bütün növ kənd təsərrüfatı məhsullarının ixracında artım qeydə alınıb.\nİxracatdan gəlir 48 milyon dollar artıb\nFermerlər və kənd təsərrüfatı müəssisələri 218 milyon dollar dəyərində meyvə-tərəvəz, texniki bitkilər (tütün və pambıq) və başqa emalsız məhsulu xaricə satıblar. Ötən illə müqayisədə kənd təsərrüfatı məhsullarının ixracından ölkəyə 48 milyon dollar daha çox valyuta daxil olub.\nFındığın xaricə satiş qiyməti yarıbayarı aşağı düşüb\nBu il ölkədə tərəvəz istehsalı 2,6 faiz azalıb, meyvə istehsalı isə cəmi 0,8 faiz artıb. Bununla belə, hesablamalar göstərir ki, sahələrdən yığılan tərəvəzin 13,5 faizi (133,4 min ton), bağlardan dərilən meyvə və giləmeyvənin təxminən 16 faizi (56,5 min ton) xarici bazarlara çıxarılıb. Məhsulun əsas bölümü Rüsiyaya göndərilib.\nTərəvəz ixracı (133,4 min ton), kütlə ifadəsiylə - 29,7 faiz, dəyər ifadəsiylə isə 37 faiz (102 milyon ABŞ dolları) artıb. Bu ilin 8 ayında əvvəlki ilə nisbətən meyvə ixracı 13,5 min ton çoxalıb. Amma ixracdan əldə olunan gəlir göndərilən məhsulun artım tempindən geri qalıb. Buna səbəb xaricə satılan fındığın qıymətinin 9 min dollar/tondan 6 min 100 dollar/tona düşməsidir.\nTütün yaxşı qiymətə gedir\nBu il Azərbaycanda 2,1 min ton tütün yarpağı istehsalı olunub. İxraca gedən məhsulsa, əsasən, ötənilki yığımdandır. 2015-ci ildə bir ton tütün xammalı xarici bazarlarda 3 min 775 dollara satılırdısa, bu il həmin qiymət 181 dollar bahalaşıb.\nPambıqtəmizləmə zavodları «qazan doldurur»\nPambıq ixracatçıları da qiymətlərdən şikayətçi deyillər. Əvvəlki illə müqayisədə bu il Azərbaycan istehsalı olan bir ton pambıq mahlıcının satışı qiyməti 12,6 faiz artaraq, 1620 dollara yüksəlib. Ötən il pambıqçılıq şirkətləri pambıq satışından, orta hesabla, 1500 manat gəlir götürürdüsə, bu il dolların məzənnəcə yüksəlməsi gəliri təxminən min manat artırıb. Bununla belə, pambıqtəmizləmə zavodları bir ton pambığın satınalma qiymətini (500 manat) cəmi 80 manat qaldırıblar.


Fuad Muradov Xəzər sammitindən danışdı\n2 Oktyabr 2014 17:09\n“Azərbaycan bəyan etdi ki, dənizin dibinin orta xətt üzrə bölünməsini dəstəkləyir”\nTeleqraf.com-un məlumatına görə, bu fikirləri Milli Məclisin deputatı Fuad Muradov bildirib.\nOnun sözlərinə görə, sözügedən sammitdə Xəzər dənizinin statusunun müəyyən olunması üçün sahilboyu dövlətlərin xoş niyyəti və əməkdaşlıq imkanları bir daha təsdiq olundu:\n“Azərbaycan həmişə Xəzərin sülh və əməkdaşlıq dənizi olmasını bəyan edib. Rəsmi Bakı dənizin ədalətli bölünməsinin və su səthinin birgə istifadə olunmasının tərəfdarı kimi çıxış edib. Sammitdə müzakirə mövzusu olmuş bəzi detallar bir daha nəzərdən keçirildi. Azərbaycan bəyan etdi ki, dənizin dibinin orta xətt üzrə bölünməsini dəstəkləyir. Bununla yanaşı sammitdə dənizin unikal mühitininin qorunması, Xəzərin bioloji müxtəlifliyi ilə bağlı aparılmış müzakirələr də son dərəcə aktual idi. Dövlət başçılarının imzaladığı sazişlərdə dənizdə tərəfdaş olan ölkələrin birgə işini koordinasiya edən qurumun yaradılması da diqqətçəkən fakt oldu. Birgə bəyanatda əks olunan digər tezis sahilyanı dövlətlərin bir-birinin ərazi bütövlüyünə, müstəqilliyinə hörmət olunmasının vacibliyi haqqında bənddir. Prezident İlham Əliyevin sammitdəki çıxışı rəsmi Bakının Xəzərin statusu ilə bağlı Azərbaycanın tutduğu mövqeyinin dəyişməz olduğunu bir daha nümayiş edirdi”.\nDeputat Moskvada Rusiya Azərbaycanlıları Gənclər Təşkilatının (AMOR) 5-ci konfransında iştirakına da toxunub:\n“Moskvada “AMOR: dialoq və fəaliyyət” adlanan tədbirdə Heydər Əliyev Fondunun vitse-prezidenti, AMOR-un sədri Leyla Əliyeva, Moskvadakı səfirimiz Polad Bülbüloğlu, Rusiya Dövlət Dumasının, Federasiya Şurasının, Moskva hökumətinin nümayəndələri və Rusiyanın ali məktəblərində oxuyan tələbələr iştirak edirdi. Leyla xanım öz çıxışında AMOR-un 7 illik fəaliyyəti dönəmində həyata keçirilən tədbirlər barədə danışdı. Qeyd edim ki, təşkilatın məqsədi azərbaycanlı gəncləri birləşdirmək, onların rus cəmiyyətinə inteqrasiyasına kömək etmək, onların ideyalarını dəstəkləməkdir.\nHazırda Rusiyada AMOR-un 70 regional şöbəsi fəaliyyət göstərir. Təşkilatın hədəfləri çox şaxəlidir. Məsələn, AMOR 3 ildir ki, ətraf mühiti qorumaq üçün İDEA adlı kampaniya aparır. Bunun üçün müxtəlif sərgilər, tədbirlər keçirir, filmlər çəkir. Çox xoşdur ki, AMOR-un dəvəti ilə rus tələbələr Azərbaycana gəlir, bizim mədəniyyətlə yaxından tanış olurlar. Konfransda vurğulandı ki, AMOR-un əsas hədəflərindən biri tolerantlıqdır. Tolerantlıq Azərbaycan mədəniyyətinin bir normasıdır və dünyada çox az belə nümunələr var. AMOR Rusiyadakı azərbaycanlı gəncləri birləşdirməkdə çox böyük rol oynayır. Çox böyük iftixar hissi ilə vurğulandı ki, gələn il Bakıda 1-ci Avropa Olimpiya Oyunları keçiriləcək, 2016-cı ildə isə Şahmat Olimpiadası baş tutacaq. Bütün bunlar ölkəmizin gücünün və etimadının bariz təcəssümüdür. Azərbaycan dövləti hər zaman ölkədən kənarda fəaliyyət göstərən gənclər təşkilatlarını dəstəkləyib. Bu baxımdan AMOR-un həyata keçirdiyi bütün tədbirlər Prezident İlham Əliyevin yürütdüyü gənclər siyasətinə söykənir”.\n19 Fevral 01:16


Üz ifadəsinə - mimikaya əsasən TEST » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Bu dəfə təqdim etdiyimiz testdə cəmi 5 saniyə ərzində seçim etməlisiniz.\nmüdrik insansınız. Maraqlı kitab həvəskarısınız. Müxtəlif ölkələri gəzməyi çox sevirsiniz. Siz dərin fikirli və çevik insansınız. Yeni ideyalar və dəyişimlər üçün hər zaman açıqsınız, layiqli və vicdanlı insansınız. Sizin üçün ən mühim şey -özünüzə sadiq qalmaqdır. Siz ağıllı, açıq və çox müstəqil fikirlisiniz. Bir çox hərəkətinizlə fəxr edirsiniz, amma bunu heç vaxt büruzə vermirsiniz. NoName


Cəbhədə hücuma keçək? – Ekspertlərdən mühüm təkliflər » Demokratik.Az\nDemokratik.Az » Cəbhədə hücuma keçək? – Ekspertlərdən mühüm təkliflər\nBAXCP sədri Qüdrət Həsənquliyev Musavat.com-a açıqlamasında Qarabağın azad edilməsi baxımından Bakı üçün 30 ilin fürsətinin yarandığını deyib. Millət vəkilinin sözlərinə görə, Azərbaycan hakimiyyəti Rusiya ilə açıq danışıb, Qarabağın geri qaytarılması istiqamətində addım atmalıdır. O bildirib ki, hazırda düşmənə sarsıdıcı zərbələr vurulması üçün nəinki şans yaranıb, hətta bu mümkündür.\nQüdrət Həsənquliyevin bu açıqlaması ilə bağlı Axar.az-a danışan politoloq İlqar Vəlizadə deyib ki, Ermənistanda yaranmış vəziyyətdən istifadə edərək, Rusiya ilə danışıqlar aparmaq fayda verməz:\n"Çünki Rusiya buna imkan yaratmayacaq. Digər tərəfdən, məsələnin bu cür həlli Rusiyanın da xeyrinə deyil. Ermənistanda həm ictimaiyyətin, həm də siyasi elitanın fikri, mövqeyi Kreml tərəfindən nəzərə alınır. Eyni zamanda, əgər bu məsələnin Azərbaycanın xeyrinə həll edilməsi üçün Rusiya tərəfindən hər hansı qəti fikir var idisə, Azərbaycana hansısa şəkildə dəstək vermək istəsəydi, bunu Sərkisyanın dövründə edə bilərdi. Bunu o vaxt etməyiblərsə, indiki vəziyyətdə bunu gözləmək sadəlövhlük olardı”.\nPolitoloq vurğulayıb ki, yaranmış vəziyyətdən istifadə etmək beynəlxalq səviyyədə bizim nüfuzumuzu sarsıda bilər:\n"Ermənistandakı hadisələrin fonunda biz bu hücumu gerçəkləşdirmiş olsaydıq, xarici mövqeyimiz zəifləyərdi. Digər tərəfdən, Azərbaycan heç vaxt hücum edən tərəf olmayıb. Hətta aprel hadisələrində Ermənistanın provokasiyaları və onlar tərəfindən təşkil edilmiş hücumun qarşısı alınarkən biz əks-hücuma keçmişik və işğaldakı ərazilərimizin bir hissəsini qaytarmışdıq. Bizim bu vəziyyətdə birtərəfli müharibəyə başlamağımız beynəlxalq səviyyədə haqlı və güclü mövqeyimizi sarsıdar. Elə ermənilər də beynəlxalq səviyyədə Azərbaycanın təcavüzkar, əldə olunan razılıqları pozmağa hər an hazır olan dövlət olduğunu göstərmək istəyirlər. Azərbaycan hazırda belə addım atsa, ermənilərin dəyirmanına su tökmüş olarıq.\nErmənistanda daxili siyasi vəziyyətdən asılı olmayaraq, bu ölkə heç vaxt Azərbaycanın qarşısında hərbi-iqtisadi baxımdan duruş gətirə bilməz. Sadəcə, Ermənistanın hər zaman müxtəlif üsullarla güclü dövlətlərin arxasında gizlənərək, öz siyasətini yürütməyi bizə imkan vermir ki, qəti şəkildə bu məsələdə addım ataq”.\nPolitoloq Elxan Şahinoğlu isə Ermənistana qarşı hərbi təzyiqi hər an davam etdirməli olduğumuzu vurğulayıb:\n"Əlbəttə, Ermənistanda baş verən hadisələrdən sonra mənim mövqeyim budur ki, Azərbaycan Qarabağ istiqamətində təzyiqi artıra bilər. Bu o demək deyil ki, mütləq mənada güc nümayişini həyata keçirməliyik. Çünki müharibə başlasa, erməni cəmiyyəti birləşəcək və indiki situasiyada bu, bizim maraqlarımıza cavab vermir. Ancaq biz hadisələri qabaqlaya, təsir edə bilərik. Digər tərəfdən, Paşinyan Ermənistanın baş naziri olmağa yaxındır. Biz ona mesajlar ünvanlaya bilərik ki, Ermənistanın 2 alternativi var: əgər torpaqlarımızı boşaltsa, Türkiyə və Azərbaycanla Ermənistanın əlaqələri normallaşacaq, regional layihələrdə iştirak edəcək. Lakin o, Sərkisyanın yolu ilə getsə, elə Sərkisyanın taleyi də onu gözləyəcək. Bu cür mesajlarla biz Qarabağ istiqamətində fəallaşa bilərik”.\nElxan Şahinoğlu qeyd edib ki, müəyyən mənada bizim üçün şans pəncərəsi açılıb:\n"Bundan istifadə edərək, həm cəbhədə, həm də diplomatiya sahəsində -Türkiyə, Rusiya ilə aktiv fəaliyyət göstərməliyik. Əslində, bəllidir ki, Ermənistanın arxasında Rusiya dayanıb. Rusiya istəsə, münaqişə qısa müddətdə həll oluna bilər. Buna görə biz hazırki dönəmdə Rusiya ilə diplomatik əlaqələrimizi artırmalıyıq. Amma bu o demək deyil ki, Rusiya Ermənistan hakimiyyətinə təsir edərək, bu münaqişəsinin həllini sürətləndirəcək. Sadəcə, bu məqamdan istifadə edib, hərbi-siyasi mövqeyimizi daha da gücləndirə bilərik”.\nPolitoloq bildirib ki, məsələnin həll yolunun hücuma keçmək olduğunu düşünmür:\n"İndiki vəziyyətdə biz bir qədər gözləmə mövqeyində olmalıyıq. Amma bu o demək deyil ki, snayperlərimiz işləməsin. Hərbi təzyiq davam etməlidir ki, Ermənistan aparılan siyasətin onlara necə baha başa gəldiyini anlasın”.


Azərbaycan milli komandasının kapitanı Maksim Medvedev Millətlər Liqasının son qrup matçında - Kosovo yığmasına səfərdə 0:4 hesabıyla uduzduğumuz səfər qarşılaşmasından sonra müsahibə verib. Ucnoqta.az “Qafqazinfo”ya istinadən həmin müsahibəni təqdim edir:\n- Belə ağır məğlubiyyətə səbəb nə oldu? Niyə 2-ci dəqiqədə buraxdığımız qola cavab verə və sonadək özünüzə gələ bilmədiniz?\n- Belə baxanda, matça yaxşı hazırlaşmışdıq. Çox yaxşı əhval-ruhiyyəmiz vardı. Meydana nikbin çıxdıq. Bəli, heç kim gözləmirdi ki, ilk qolu belə tez buraxacağıq. Yenə də öz səhvimizdən qapımızda top gördük. Belə götürəndə, məşqdə belə vəziyyətlər üzərndə işləyirik. Ancaq yenə də hansısa diqqətsizlik bizi pis vəziyyətə qoyur. Çox erkən qol buraxmağımız rəqibə döyüşkən əhval-ruhiyyə verdi. Onlar bizə 2-ci qolu vurmağı daha böyük istəklə arzulayırdılar. Sonda buna artıqlaması ilə nail oldular.\n- Buna necə hazır deyildiniz? Axı. bu, gözlənilən ssenarilərdən biri idi ki, Kosovo birinci qol vura bilər...\n- Əlbəttə, buna, qarşılaşma heç-heçə bitə bilər - hər şeyə hazır idik. Təəssüf ki, futbolçularda bu gün diqqətsizlik, az konsentrasiya vardı. Bu, bir səbəbdi. İkinci baş məşqçinin göstərişlərini tam yerinə yetirə bilmədik. Üçüncüsü də 60-cı dəqiqədən sonra komandanın necə yorğun olduğu görünürdü. Nəticədə kosovolulara heç cavab verə bilmirdik. Görünürdü ki, bəzi mövqelərdə boşluqlar var və açıq futbol getməyə başladı. Onu demək olar ki, Kosovo bu gün çox yaxşı hazır idi.\n- Açığı, rəqibin yüksək pressinqinə tam gətirə bilmirdik. Sanki buna hazır deyildik. Halbuki, Maltayla oyunda bunu edə bildiklərini göstərmişdilər...\n- Bunu təhlil etmişdik və bilirdik. Özümüz də yüksək pressinq etmək istəyirdik, onlar da. Bizim futbolçuları dərhal bağlayırdılar və ona görə risk edə, mərkəzə riskli ötürmələr verə bilmirdik. Bu üzdən daim topu irəli çıxarırdıq ki, bu, oyunumuzu "sındırırdı". Biz də yüksək pressqinlə onların oyununu "sındırmağa" çalışırdıq, ancaq fərdi keyfiyyətlərdə görünürdü ki, rəqib yaxşı hazırlaşıb. Futbolçularının fərdi oyun yüksək keyfiyyəltərinin yüksək olduğunu gördük. Buna görə nə deyəsən?\n- Belə demək olar ki, həlledici amil rəqib fərdi planda bizdən sadəcə, güclü olması idi? Ayrı-ayrılıqda futbolçuları götürsək,..\n- Deyə bilmərəm ki, onlar güclüdürlər. Sadəcə, bu gün o komandada hər şey alınırdı, bizdə isə hücumların çoxunu yekunlaşdıra, sakitcə onların qapısına çata bilmirdik. Necə ki Farer adalarıyla matçda bunu etmişdik. Bunda başlıca problemi görürəm.\n21 Noyabr 2018 [10:46]


İçki düşkünü olan yazıçılar\nTruman Kapot ― o, yazarlığa və içkiyə çox erkən yaşlarından başlamışdır. Ən sevdiyi içki martini idi. İçkidən asılılığını tərgitmək üçün xəstəxanada müalicə alsa da, xeyri olmayıb.\nDilan Tomas ― sevdiyi içkilər arasında viski ön planda idi. Tomas 39 yaşında 18 stəkan viskidən sonra həyatını itirmişdir.\nSkot Fitscerald ― XX əsrin ən böyük Amerikan yazıçılarındandır. Məktəb yaşından içkiyə qurşanan yazıçı 44 yaşında həyatını itirdi. Ən sevdiyi içki tünd alkoqol içki sayılan “cin riki” idi.\nÇarlz Bukovski ― alkol koması ilə dəfələrlə xəstəxanaya düşən şair bu vərdişini tərgidə bilmədi. Atası tərəfindən tez-tez döyülən yazıçı 13 yaşında içməyə başlayıb. Ən çox sevdiyi içkilər: pivə, vodka, viski…\nOskar Uayld ― homoseksual olan ingilis yazıçısının ən sevimli işçisi absentdir. Yazıçı ömrünün son günlərində ancaq içkiyə pul xərcləyirdi.\nUilyam Folkner ― çox təsirli uşaqlıq keçirmişdir. Gününün gecə saatlarını içkiyə sərf edən böyük yazıçının ən sevdiyi içki “Mint julep” və viski idi. 1955-ci ildə Pulitzer Mükafatı aldıqdan sonra 65 yaşında infarkt nəticəsində həyatını itirmişdir.\nCon Steynbek ― işini bitirdikdən sonra ilk işi içki içmək idi. Yaxşı yazanda isə daha çox içən yazıçı içkinin təsirindən səhəri gün əlini belə qaldıra bilmirmiş. Onun səhəri isə özünü günahkar hiss etdiyi üçün iki günün əvəzinə işləyirmiş.\nErnest Heminquey ― o, Birinci Dünya Müharibəsinin dadını görmüş yazıçılardan idi. Heminquey tez-tez depressiyadan əziyyət çəkir, içkiylə dostlaşırdı. Yazıçı roman yazarkən içkidən istifadə etmirdi.


Rusiya Dövlət Duması Krımın işğalını asanlaşdırır\n28 Fevral 2014 11:30\nRusiya Dövlət Dumasının “Ədalətli Rusiya” fraksiyası yeni ərazi subyektlərinin Rusiyaya birləşməsinin sadələşdirilməsini təklif edib.\nPublika.Az –ın “Kommersant.ru” saytına istinadən verdiyi məlumata görə, fraksiya yeni subyektlərin Rusiyaya birləşməsi ilə bağlı 2001-ci ildə qəbul olunan qanuna düzəlişlərin edilməsini nəzərdə tutan təkliflər paketini parlamentə təqdim dib.\nXatırladaq ki, dünən Krım parlamenti növbədənkənar iclasında muxtariyyətinin statusunun dəyişdirilməsi ilə bağlı referendumun keçirilməsi barədə qərar verib. Referendum 25 May tarixinə təyin edilib.\nParlament həmçinin Anatoli Mogilyovun rəhbərlik etdiyi Nazirlər Kabinetini istefaya göndərib. “Rus birliyi” Partiyasının sədri Sergey Aksyonov yeni baş naziri təyin edilib. S.Aksyonov “Ukrayna prezidenti Viktor Yanukoviç”ə tabe olmaq niyyətində olduğunu bildirib.


Cavanlıq iksiri tapıldı..?\n15 Sentyabr 01:46 | 1 060\nSibir küknarı terpenləri (terpen - tərkibində 10 və daha çox karbon atomu olan, təbiətdə çox rast gəlinən doymamış karbohidrogenlərdir) otofaqiya prosesinə təkan verərək insan bədənini təmizləyə bilər.\nBu barədə “Initium-Pharm” tədqiqat və istehsal şirkəti ilə Rusiyanın Engelhardt adına Molekulyar Biologiya İnstitutunun alimləri məlumat yayıb. Tədqiqatçılar bu nəticəyə gəlib ki, küknarın biokimyəvi proseslərə təsir qüvvəsi və xüsusiyyətləri onu gənclik və uzunömürlülük iksiri axtarışında bir inqilab adlandırmağa imkan verir.\nElm adamları iynəyarpaqlı bitkinin köklərində və gövdəsində olan terpenləri araşdırıb. Küknarların 4000 il yaşadığı və köhnə bir ağacın hüceyrələrinin gənc bitkinin hüceyrələrindən fərqinin olmadığı ortaya çıxıb. Terpenlər aşağı konsentrasiyalarda istifadə edildikdə belə, ağciyər toxuma hüceyrələrində cavanlaşma başlayır. Bu, bədənin koronavirus infeksiyası və qrip də daxil olmaqla müxtəlif yoluxucu xəstəliklərdən sağalmasının asanlaşması deməkdir.\n“Otofaqiyanın funksional olmayan hüceyrələri təkrar emal etdiyini və bununla da enerji homeostazını necə qoruduğunu gördük. Bunun sayəsində hüceyrələrdə zərərli maddələrin, həmçinin virusların yığılmasının qarşısı alınır. Bir insanın ömrünü əhəmiyyətli dərəcədə artıra biləcək “gənclik iksiri”ni kəşf etmək ərəfəsindəyik”, - “Initium-Pharm” şirkətinin elmi layihələrinin rəhbəri Fania Maqanova əlavə edib.\nBəzi elm adamlarının fikrincə, hüceyrələrdəki otofaqiya stressdən qaynaqlanır. Məsələn, tez-tez oruc tutmaq və ya müntəzəm şəkildə idmanla məşğul olmaq bunun mənbəyi ola bilər. Bununla birlikdə, bədənin cavanlaşmasını stimullaşdıran bu metodun qanunauyğunluğu mübahisəli məsələdir. Araşdırma müəllifləri isə Sibir küknarı terpenlərinin otofaqiyaya çox tez və təhlükəsiz şəkildə təkan verəcəyinə ümid edirlər. (publika.az)


Orta məktəblərdə dərslər saat 9-da başlayacaq? - Video » Regionxeberleri.com\nRegionxeberleri.com » Cəmiyyət » Orta məktəblərdə dərslər saat 9-da başlayacaq? - Video\nRegionXeberleri.com ARB TV-yə istinadən xəbər verir ki, yeni dərs ilinə cəmi 10 gün qalıb. Bir neçə aydır davam edən nisbətən sakit şəhər həyatı yenidən qaynayacaq. Metro, avtobus, özəl avtomobillər və s. Yollarda yaşanacaq vəziyyəti təsəvvür etmək heç də çətin deyil. Ekspertlər yollarda müşahidə olunan sıxlığı aradan qaldırmaq üçün təklif irəli sürüblər.


“Gartner” tədqiqat şirkəti istifadəçilərin planşetlər üzərində ən çox hansı əməliyyatlar apardığı barədə araşdırma aparıb. Araşdırma nəticəsində məlum olub ki, insanlar əksər hallarda elektron poçtu yoxlamaq üçün planşetlərdən istifadə edirlər. Tədqiqatçılar tərəfindən sorğuya cəlb olunan 81 faiz istifadəçi bu əməliyyatı edir.\n68 faiz respondent xəbərləri, 63 faiz hava proqnozunu bu qurğudan oxuyur. Planşet sahibləri az-az hallarda sosial şəbəkələrdən (62 faiz) istifadə edirlər və oyunlar (60 faiz) oynayırlar.\n“Gartner” qeyd edir ki, sorğu iştirakçılarının əksəriyyəti planşetdən əlavə telefon, kompyuter və televizora malikdir. İnsanlar, bir qayda olaraq, bir qurğunu digəri ilə əvəz etmir və öz aparatlarından növbə ilə istifadə edirlər.\nHəmçinin sorğu nəticəsində məlum olub ki, planşetlər digər qurğularla müqayisədə daha çox oxumaq üçün istifadə olunur. Respondentlərin təqribən üçdə biri kitabları və dövri mətbuatı planşetdən oxuduğunu bildirib.


Assanjın səfirlikdəki həyatının görüntüləri yayımlandı - VİDEO\n16:40 15-04-2019 18\nİspaniyanın "El Pais" qəzeti Ekvador səfirliyinin divarları arasında skeyt sürən "WikiLeaks"in yaradıcısı Culian Assanjın videogörüntülərini yayıb.\nDemokratikmusavat.com Virtualaz.org-a istinadən xəbər verir ki, görüntülər J.Assanjın sığınacaq aldıqdan sonra 7 il yaşadığı Ekvadorun Londondakı səfirliyində lentə alınıb.\nSəfirlikdə çalışan əməkdaşlar qəzetə bildiriblər ki, jurnalist özünün eksentrik davranışı ilə hər kəsi bezdirib.\n"O, duş aldıqdan və tualetə getdikdən sonra təmziliyə riayət etmir, tez- tez səfirlik əməkdaşları və mühafizəçilərlə dava edirdi. Assanj səfirlik binasının dəhlizlərində skeybord sürərək və ya top qovalayaraq vaxt keçirirdi", - deyə səfirlikdən bildirilib.\nOxu.az xatırladır ki, aprelin 11-də Ekvador səfirliyi uzun illər diplomatik nümayəndəliyə sığınmış Assancı London hüquq-mühafizə orqanları əməkdaşlarına təhvil verib. Onun həbsinə əsas 2012-ci ildə girov müqabilində azad olunma ilə bağlı şərtləri pozması olub.


Oxu.az - Səkinə Babayeva: “Xanım sübut etməlidir ki, o istənilən işi bacara bilər” - MÜSAHİBƏ\nAzərbaycanda son illərdə aktiv biznes mühitinin yaradılması, iqrisadi əlaqələrinin şaxələndirilməsi prosesi gedir. Təbii ki, belə bir mühitdə qadın sahibkarların rolu və onların bu münasibətlər daxilində nə dərəcədə aktiv fəaliyyət göstərdiklərini bilmək maraqlı olardı. Bununla bağlı Azərbaycanda Qadın Sahibkarlığının İnkişafı Assosiasiyasının sədri Səkinə Babayeva Oxu.Az-ın suallarını cavablandırıb.\nYeni və əlverişli peşə sahələrinin təbliği aparılmaldır. Qadınlarımıza bu yolda təmkinli olmağı və öz ideyalarını dəqiqləşdirməyi məsləhət görərdik. Çünki, bu yolda bəzi uğursuzluqlar ola bilər. Ən böyük problem isə burada başlayır. Problemlə qarşılaşan zaman onun üzərində işləyib problemi dəf etmək lazımdır. Bəzən bunu ya çox böyük problemə çevirirlər, ya da qəbul etmək istəmirlər. Belə olduğu halda isə valideynlər və ya cəmiyyət günahkar elan edilir.\nTəhsil və elm sahəsində xanımlarımızın çox böyük uğurları olub. Lakin, bunlar biznes sahələrinə çevrilməsə də zamanla bu gözlənilir. Onu da deyim ki, ölkəmizdə genetika ilə məşğul olan qadınlarımız çoxdur. Lakin, bu sahə hələ də tam inkişaf etməyib. İstərdik ki, ilk genetika mərkəzlərinin yaradılmasında qadın sahibkarların rolu olsun.\n- Azərbaycanda qadınlar üçün xüsusi proqramlar mövcuddur. Lakin, bunlar xüsusi sərəncamlarla həyata keçirilmir. Bu müəyyən mənada diskriminasiya yarada bilər. Çünki, biz gender bərabərliyindən söhbət edirik və kişilərlə bərabər hüquqlar tələb edirik.\nQadınlarımız müəyyən dövrdə ana olurlar. Bununla bağlı dövlət tərəfindən müxtəlif maddi və mənəvi proqramlar həyata keçirilir. Bu cür dörd layihə həyata keçirilir. Bu layihələrdən biri Kiçik və Orta Sahibkarlığın İnkişafı Agentliyi ilə birgə keçirilir. Həmçinin, Əmək və Əhalinin Sosial Müdafiəsi Nazirliyi ilə üç tip layihə reallaşdırılır.\n- Belə bir ifadəyə elmi tətbiqdə və ya təcrübədə rast gəlməmişik. Həm dünya ölkələrində, həm də bizim doğma Azərbaycanda yetərincə savadlı, özünə və işinə kifayət qədər sahib olan qadınlar var. Bu o zaman qadın işi olmur ki, sadəcə qadın özünü təsdiqləyə bilmir. Onlara kömək lazımdır. Lakin, bizdə hələ bu ənənələr yoxdur. Əgər, nəsə alınmırsa deməli xanım özü bu istiqamətdə inkişaf etdirməyib. İqtisadiyyat dedikdə ağıla ilk növbədə “pulu necə qazanım” sualı gəlməməlidir. İqtisadiyyat özü siyasi məqamlarla da uzlaşır. Bu istiqamətdə qadınların daha çox maariflənməsi üçün onlara mentor lazım ola bilər. Xarici dövlətlərdə müxtəlif elmi institutlarda fəaliyyət göstərən hər hansı bir mentorun fikirlərini öyrənirlər. Necə ki, indi uşaqlarla dərsdən sonra repetitorlar məşğul olur, belə bir metodu qadınlarımız da öz iş həyatında mütləq sınamalıdırlar. Hər bir sahədə çox uğurlu qadınlarımız var. Düşünürəm ki, əgər, kişi qadını öz oyuncağına çevirmək istəyirsə, o zaman “bu xanım işi deyil” və ya “bir qadından biznes sahibi olmaz” kimi ifadələr işlədirlər. Bunları məntiqi cəhətdən ağıllı fikirlər hesab etmirəm. Sadəcə olaraq, birinin xətrinə dəymək üçün səslənən fikirlər kimi dəyərləndirirəm. Qadınlar bu fikirlərə qarşı daha prinsipial olmalıdırlar. Xanım sübut etməlidir ki, o istənilən işi bacara bilər. Bunun başqa yolu yoxdur.


27.02.2020-ci il tarixdə Naxçıvan Tibb Kollecində Naxçıvan Muxtar Respublikası Fövqaladə Hallar Nazirliyinin əməkdaşı Azadə Cəfərova tələblərlə görüş keçirmiş “1 mart Ümumdünya Mülki müdafiə günüdür” mövzusunda çıxış etmişdir. Çıxışında Fövqalədə Hallar Nazirliyinin əhəmiyyətindən bəhs etmişdir.\nBildirmişdir ki, Təşkilatın vəzifələri həm müasir mühəribələrin, həm də əmin–amanlıq dövründəki güclü istehsalat qəzaları və təbii fəlakət nəticələrinin ehtimal olunan xarakterindən irəli gəlir. Belə ki, əhalinin mühafizəsi - Mülki Müdafiənin başlıca vəzifəsidir. Mühafizənin əsas üsul və vasitələri isə adamların mühafizə qurğularında daldalandırılması, təhlükəli yerlərdən köçürülüb az təhlükəli, yaxud təhlükəsiz yaşayış məntəqələrində yerləşdirilməsi, fərdi mühafizə vasitələrindən hamının istifadə etməsidir. Havadan basqın, zəhərlənmə və digər təhlükələr barədə vaxtında xəbərdarlıq, mühafizə üsul və qaydalarının əhaliyə öyrədilməsi də bu vəzifənin yerinə yetirilməsində vacib şərtdir. Həmçinin o, rəhbərliyin diqqət və qayğısı sayəsində əhalinin təhlükəsizliyinin təmin olunması istiqamətində FHN tərəfindən mütəmadi olaraq lazimi tədbirlər görüldüyünü vurğulamışdır.\nO qeyd etmişdir ki, bu günün hər il keçirilməsində məqsəd ictimaiyyətin diqqətini bu təşkilatın vacibliyinə və həyati əhəmiyyətinə cəlb etmək, mülki müdafiə işçilərinin isə işini və fədakarlıqlarını lazımınca qiymətləndirməkdir.


Göbələk sousu ilə toyuq, göbələk sousu ilə kartof!\nBu mükəmməl uyğunluq göbələk sousu ilə birlikdə olur. Qida dəyərinə görə ətdən, meyvə və tərəvəzlərdən geri qalmayan göbələkdən hazırladığımız sous qızartmalarınıza və salatlarınıza xüsusi ləzzət qatacaq.\nTərkibi: Pasterizə edilmiş su, günəbaxan yağı, şəkər tozu, emulqator və stabilizator kompleksi: yumurta sarısı tozu, E1422, E412, E415, E551, sirkə (E260), duz,göbələk, kalium sorbat (E202), EDTA (E385).\nMəhsulun çəkisi: 250q\nEnerji dəyəri: 1648 kC / 394 kkal


Səbail məktəblilərinin yarışı keçirilib - FOTOSESSİYA\nYeniyetmələrin asudə vaxtlarının səmərəli təşkili, perspektivli idmançıların seçilməsi və velosiped idmanında kütləviliyin təmin olunması məqsədilə, Veloparkda Səbail rayonunun orta məktəbləri arasında rayon çempionatı keçirilib. Apasport.az saytının məlumatına görə, yarışda hər birinin tərkibində 3 oğlan və 1 qız olan 14 komanda iştirak edib.\nReqlamentə görə, kollektivlər 800 metrlik marşrut boyunca estafet sistemi üzrə yarışıblar. 1-ci yerə 134 saylı orta məktəbin komandası tutub. 91 və 236 saylı məktəblərin komandaları isə müvafiq olaraq 2-3-cü yerləri tutublar. Qalib komandalar medal, diplom və kubokla təltif edilib.\nYarış başa çatdıqdan sonra Səbail məktəbliləri və Azərbaycanın müxtəlif yaş qrupları üzrə yığma komandalarının üzvlərinin iştirakı ilə Veloparkda ağacəkmə kampaniyası həyata keçirilib.\nQeyd edək ki, ADA Universiteti, Azərbaycan Velosiped İdmanı Federasiyası və Coca-Cola şirkətinin birgə həyata keçirdikləri irimiqyaslı ekoloji aksiya çərçivəsində artıq Veloparkda 10 000-dən artıq ağac əkilib.


12 Avqust 2015 16:15 (UTC+04:00)\n"Azərişıq" ASC "ASAN Xidmət" mərkəzləri vasitəsi ilə xidmət əhatəsini genişləndirməklə, vətəndaşlara keyfiyyətli xidmət təklif edir.\nAzərişıq ASC-nin Mətbuat Xidmətindən Trend-ə verilən məlumata görə, "Azərişıq" ASC-nin əsas vəzifəsi abonentləri fasiləsiz və keyfiyyətli elektrik enerjisi ilə təmin etmək və onlara yüksək səviyyəli xidmət göstərməkdən ibarətdir. Bu istiqamətdə fasiləsiz olaraq geniş miqyaslı işlər həyata keçirilməkdədir.\nMəlumatda bildirilir ki, Prezident yanında Vətəndaşlara Xidmət və Sosial İnnovasiyalar üzrə Dövlət Agentliyi və onun tabeliyində olan "ASAN xidmət" mərkəzləri ilə birgə fəaliyyətdən bir il keçib. İlk olaraq fəaliyyət 4 saylı Bakı ASAN Xidmət mərkəzində, sonradan isə 1 və 2 saylı Bakı "ASAN Xidmət" mərkəzlərində fəaliyyətə start verilib.\nÖtən müddət ərzində 9936 nəfər abonent müraciəti qəbul edilib və bu müraciətlər qısa müddətdə müsbət həll edilib.\nMüraciət edən abonentlərin keyfiyyətli və sürətli xidmətlərdən məmnunluğu, müraciətlərin çoxluğu nəzərə alınaraq göstərilən xidmətin əhatəsininin daha da genişləndirilməsi məqsədilə cari ilin avqust ayından etibarən Sumqayıt, Sabirabad və 5 saylı Bakı "Asan Xidmət" mərkəzlərində fəaliyyətə başlanılıb.\nMəqsəd abunəçilərə daha yaxın olmaq, vətandaşların müraciətlərinə ən qısa vaxt müddətində baxılması, şəffaflığın təmin edilməsi, müasir texnologiyaların tətbiqi və bütün əməliyyatların "bir pəncərə" prinsipi əsasında formalaşdırılmasıdır.\nAsan xidmət mərkəzlərində abunəçilər borcun olmamasına dair arayışın verilməsi, elektrik enerjisi istehlakçısının dəyişdirilməsi, məişət abonentlərinin elektrik şəbəkəsinə qoşulması, qeyri-əhali üzrə texniki şərt müraciətlərinin qəbulu, borcun araşdırılması xidmətlərindən yararlana bilərlər.\n"Azərişıq" ASC yaxın gələcəkdə "ASAN Xidmət" mərkəzlərində verilən xidmətlərin sayını çoxaltmaqla yanaşı, Bərdə və Gəncə "Asan Xidmət" mərkəzlərində də fəaliyyətə başlayacaq. Bu isə regionlarda olan abunəçilərin "ASAN Xidmət" vasitəsilə verilən xidmətlərdən faydalanmasına imkan verəcək.\nSumqayıt şəhərində yerləşən "Asan Xidmət" mərkəzinə Sumqayıt abunəçiləri ilə yanaşı, eyni zamanda, Siyəzən, Şabran, Xaçmaz, Quba və Qusar rayonu abonentləri də müraciət edə bilərlər.\nAbonentlər üçün yaradılmış elektron xidmətlərdən onlar mənzillərindən ayrılmadan "Azərişıq" ASC-nin rəsmi internet səhifəsi üzərindən və Elektron Hökumət Portalı vasitəsi ilə təqdim edilən elektron xidmətlərdən də faydalana bilərlər.\n"Azərişıq" ASC-nin "ASAN Xidmət" mərkəzləri vasitəsi ilə göstərdiyi xidmətlərdən yararlanmaq üçün aşağıda göstərilmiş ünvanlara həftəiçi səhər saat 10:00-dan 20:00-dək, şənbə və bazar günləri isə səhər saat 10:00-dan 17:00-dək müraciət etmək olar.\nAran regionunu əhatə edən “Aran” RETSİ-də əsaslı təmir işləri aparılıb (FOTO)\nBiznes və iqtisadiyyat xəbərləri 30 İyul 2015 11:41\nDB Azərbaycanda yeni enerji layihəsinin reallaşdırılmasına başladı\nEnergetika 27 İyul 2015 08:00\nBiznes və iqtisadiyyat xəbərləri 21 İyul 2015 09:18\nEnergetika 9 İyun 2015 13:06\nAzərbaycanda abonentlərin elektrik şəbəkəsinə qoşulması proseduru sadələşdirildi\nTelekommunikasiya 19 May 2015 16:00\n“Azərişıq” ASC yenidənqurma işlərinə başladı (FOTO)\nBiznes və iqtisadiyyat xəbərləri 30 Mart 2015 13:26


21 Azər Hərəkatının 70 illiyi münasibətilə | Azərbaycan Demokratik Firqəsi\n21 Azər Hərəkatının 70 illiyi münasibətilə\nDürstkarı İbrahim Xəlil Ağa Rza oğlunun fəaliyyəti haqqında xatirə\nDürstkarı İbrahim Xəlil Ağa rza oğlu 1916-cı il may ayının 1-də (İran təqvimi ilə 1295-ci il Ordubehişt ayının 11-də) İranın Ərdəbil şəhərində sənətkar ailəsində həyata gəlmişdi. Atası Ağa Rza kişi Ərdəbilinin hörmətli məşhur dərzilərindən biri idi. Oğlu İbrahim Xəlinin dərziliyə olan marağını görən atası ona dərzilik sənətini öyrətməyə başlayır. Bir neçə ildən sonra İbrahim Xəlil dərzi olur. İbrahim Xəlil, Rza şah məmurlarının xalqa etdikləri zülmünü dəfələrlə görərək şah üsul idarəsinə qarşı onda nifrət yaranır.\n1941-ci ildə (1320-ci ildə) Sovet qoşunları İrana daxil olduqdan sonra, İiranda nisbətən demokratlaşma başlayır. Bundan istifadə edən zəhmətkeşlərin qabaqcılları İran Azərbaycanında 1942-ci ildə (1321-ci ildə) Azərbaycan Zəhmətkeşlər Həmkarları İttifaqını yaratmağa nail oldular. Bu təşkilat yarandığı gündən zəhmətkeşlərin sosial şəraitlərini yaxşılaşdırılması tələblərinin təmin edilməsini irəli sürürdülər və çətinliklə də olsa nail olurdular. Bu təşkilat yaranan az bir zamanda İbrahim Xəlil bu təşkilata üzv olaraq fəallıq göstərməyə başladı. Təşkilatın yığıncaqlarında, mitinqlərində fəal iştirak edirdi.\nS.C.Pişəvərinin 3 sentyabr 1945-ci ildə (12 şəhrivər 1324-cü ildə) İran Azərbaycanında yaşayan azərbaycanlılarına müraciətindən sonra, İran Azərbaycanındakı bütün təşkilatlar birləşərək Azərbaycan Demokrat Firqəsini yaratdılar. İbrahim Xəlil bir çox azərbaycanlılar kimi ADF-yə üzv olaraq bu təşkilatda fəallıq göstərirdi.\nAzərbaycan Milli Höküməti yaranandan sonra İbrahim Xəlilin fəalılığını nəzərə alan firqə başçılatı ona Ərdəbil vilayətində kəndlərdə kəndlilərə torpaq paylamaq, kəndli balalarını ana dilində (Azərbaycan dilində) təhsil almağa cəlb etmək, kəndlilərdən vergi toplamaq, kənd təsərüfatı məhsulları, taxıl, bal, yağ, pendir, çərəz, yun və sairə işlərini tapşırdılar. O, bu işlərin öhdəsindən bacarıqla gəlirdi. Azərbaycan Milli Höküməti düşməçilik edənlərin həbs edilməsində yaxından iştirak edirdi.


Nazpəri Dostəliyeva onu qınayanlara CAVAB VERDİ: » Azərbaycan İnformasiya Agentliyi\nXalq artisti Nazpəri Dostəliyevanın ARB TV-də yayımlanan "Səhər-səhər" verilişində səsləndirdiyi “ictimai nəqliyyat sənətkar üçün deyil” fikirləri müzakirələrə səbəb olub.\nMüğənni Elton Hüseynəliyev isə həyat yoldaşı Tamilla Hüseynəliyeva ilə olan fotosunu paylaşaraq “Sadəlik avtobusa minmək deyil, hər an, hər dəqiqə tərbiyəni və özünü unutmamaqdır. Sadələrə eşq olsun” sözlərini yazıb.\n“Bununla bağlı fikrimi demişəm. Kim nə istəyir desin. Mən bu mövzuya əlavə fikir bildirmək istəmirəm”.\nXalq artisti “bitdi” deyərək, əlavə şərh verməkdən imtina edib.\nXatırladaq ki, müğənni ARB TV-də yayımlanan "Səhər-səhər" verilişində “ictimai nəqliyyat sənətkar üçün deyil” fikirlərini səsləndirib. O sözlərinə “Sənət adamlarını metroda, avtobusda görmək möcüzə kimi gəlirdi. Əslində, belə lazımdır. Çünki metro, avtobus sənət adamları üçün deyil. Aparıcısan, metroda, avtobusda rahat gedə bilərsənmi? Hər gün işdə çəkdiyimiz əzablar, üstəgəl, bunlar.\nDüz yol gedirəm, kimsə “Nazpəri keçdi” deyir, mənim üçün xoşbəxtlikdir. Avtobusda, metroda hamı ilə şəkil çəkdirməlisən. Bəzən narazılıqlar yaranır ki, niyə mənimlə foto çəkdirmirsən? Bəzən kobud da davranırlar. Bunlar sevgidəndir”, - deyə bildirib.\n9-03-2019, 11:19 Nazirlikdən SOS: bu oyun uşaqları ölümə aparır\n26-04-2016, 16:11 General Aydəmirov: "Ordumuz ermənilərə böyük zərbə endirsə..."